ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind aprobarea utilizării unor sume din excedentul anului precedent în anul 2025

Consiliul Local al comunei Valea Ierii, întrunit în ședință extraordinară la data de 08 ianuarie 2025,

Văzând referatul nr.5/03.01.2025 întocmit de viceprimarul comunei Valea Ierii d-l Balea Bogdan-Radu, raportul nr.6/03.01.2025 întocmit de d-na ec.Ilea Nicoleta consilier, precum și avizul favorabil al comisiei de specialitate din cadrul consiliului local,

Luând cunoștință de prevederile art.58 din Legea nr.273/2006 privind finanţele publice locale, cu modificările ulterioare,

În baza prevederilor art.129 alin.(2), lit.b), alin 4 lit.a) din O.U.G.nr.57/2019 , cu modificările și completările ulterioare,

În temeiul art.196, alin.(2), lit.a) din O.U.G.nr.57/2019, cu modificările și completările ulterioare, privind Codul administrativ,

Consiliul Local al comunei Valea Ierii adoptă prezenta hotărâre:

Art.1. Se aprobă utilizarea din excedentul anului 2024, în anul 2025, a sumei de 173.000 lei ca sursă de finanțare a cheltuielilor secțiunii funcționare pentru acoperirea temporară a golurilor de casă astfel:

|  |  |  |
| --- | --- | --- |
| **Nr. crt.** | **Destinația utilizării excedentului** | **Sume din excedent** |
| 1 | Pentru acoperirea golurilor de casă la secțiunea funcționare | 173.000 lei |
|  | Total sume din excedent | 173.000 lei |

Art.2. Cu ducerea la îndeplinire a prezentei hotărâri se încredințează viceprimarul comunei Valea Ierii și d-na Ilea Nicoleta-consilier la Primăria comunei Valea Ierii.

Art.3. Prezenta hotărâre se comunică prin intermediul secretarului general al comunei, în termenul prevăzut de lege, compartimentului financiar-contabil, Direcţiei Generale Regionale a Finanţelor Publice Cluj-Napoca, precum şi Instituției Prefectului - Judeţul Cluj, şi se aduce la cunoştinţă publică prin afişare la sediul Consiliului Local Valea Ierii şi publicare pe pagina de internet “ [www.e-comune.ro/primaria-valea-ierii-cj](http://www.e-comune.ro/primaria-valea-ierii-cj)”.

Președinte de ședință, Contrasemnează:

Vasile-Mihai Șipoș Secretar general al comunei,

Nelia-Crenguța Mariș

**Nr. 1 din 08.01.2025**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*